Държавен вестник, бр. 32, 2015 г., стр. 17

БРОЙ  32	
Д Ъ Р Ж А В Е Н  В Е С Т Н И К 	
СТР.  17  
тиката“ се заменят съответно с „министъ-
ра на икономиката“ и „Министерството на 
икономиката“.
2. В чл. 15, т. 22 думите „извънбюджетните 
сметки и фондове“ се заменят със „сметките 
за средствата от Европейския съюз“.
§ 9. В приложението към чл. 6, ал. 8 и 
чл. 11, ал. 3 от Устройствения правилник на 
Министерството на икономиката, приет с 
Постановление № 447 на Министерския съ-
вет от 2014 г. (ДВ, бр. 108 от 2014 г.), на ред 
„сътрудници по управление на европейски 
проекти и програми“ числото „15“ се заменя 
с цифрата „5“. 
§ 10. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
Веселин Даков
УСТРОЙСТВЕН ПРАВИЛНИК 
на Българската агенция за инвестиции
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се определят дейност-
та, структурата, организацията на работа, 
функциите и числеността на персонала на 
Българската агенция за инвестиции, наричана 
по-нататък „Агенцията“.
Чл. 2. (1) Агенцията е юридическо лице на 
бюджетна издръжка със седалище гр. София 
и със статут на изпълнителна агенция към 
министъра на икономиката.
(2) Изпълнителният директор на Агенцията 
е второстепенен разпоредител с бюджет по 
бюджета на Министерството на икономиката.
Чл. 3. Издръжката на Агенцията се оси-
гурява от субсидии от държавния бюджет, 
дарения и участия в международни програми, 
проекти и споразумения. 
Г л а в а  в т о р а
ИЗПЪЛНИТЕЛЕН ДИРЕКТОР НА БЪЛ­
ГАРСКАТА АГЕНЦИЯ ЗА ИНВЕСТИЦИИ
Чл. 4. (1) Агенцията се ръководи и пред-
ставлява от изпълнителен директор, който 
се подпомага от заместник изпълнителен 
директор.
(2) Договорът с изпълнителния директор на 
Агенцията се сключва, изменя и прекратява 
от министъра на икономиката съгласувано с 
министър-председателя.
(3) Договорът със заместник изпълнителния 
директор на Агенцията се сключва, изменя 
и прекратява от министъра на икономиката. 
Чл. 5. (1) Изпълнителният директор на 
Агенцията:
1. организира, ръководи и контролира 
цялостната дейност на Агенцията;
2. представя чрез министъра на икономи-
ката в Министерския съвет годишен доклад 
за инвестициите в страната и за условията за 
тяхното насърчаване;
3. осъществява правомощията по възник-
ване, изменяне и прекратяване на служебните 
и трудовите правоотношения със служителите 
на Агенцията;
4. осъществява контакти и взаимодейства 
с другите органи на изпълнителната власт;
5. взаимодейства и сътрудничи с област-
ните управители при разработването и из-
пълнението на програми за насърчаване на 
инвестициите;
6. сътрудничи с органите на местното са-
моуправление и със сдружения с нестопанска 
цел за развитие на инвестиционния потенциал 
по региони;
7. осъществява контакти и сътрудничи с 
държавни органи и с неправителствени орга-
низации в други държави, както и с между-
народни организации и институции;
8. определя и организира провеждането 
на информационна политика, като осигурява 
публичност и прозрачност на дейността на 
Агенцията;
9. взема решения за участие на Агенцията 
в организации със сходни цели;
10. създава работни групи към Агенцията;
11. утвърждава структурата на администра-
тивните звена и длъжностното разписание на 
Агенцията;
12. изпълнява функциите на служител по 
сигурността на информацията съгласно Закона 
за защита на класифицираната информация; 
13. изпълнява други функции, възложени му 
със закон или с акт на Министерския съвет.
(2) При осъществяване на дейността си 
изпълнителният директор издава индивиду-
ални административни актове и наказателни 
постановления.
Чл. 6. (1) Изпълнителният директор със 
заповед определя функциите на заместник 
изпълнителния директор. Той може да му 
делегира и свои правомощия в рамките на 
закона.
(2) При отсъствие на изпълнителния дирек-
тор функциите му се изпълняват от заместник 
изпълнителния директор на основание на 
писмена заповед, а в негово отсъствие – от 
определен с писмена заповед на изпълнител-
ния директор за всеки конкретен случай и 
срок на отсъствието служител на ръководна 
длъжност в Агенцията.
Г л а в а  т р е т а
ФУНКЦИИ НА АГЕНЦИЯТА
Чл. 7. Функциите на Агенцията са:
1. насърчаване, привличане и подпомагане 
на инвестициите в Република България;